{"word_count": 213, "character_count": 1703}
Hitre, tudásra: A piaristák és a magyar művelődésKiállítás Budapesti Történeti Múzeum Vármúzeumában (Budavári Palota, E épület)2017. november 15.–2018. február 25.[caption id="attachment_1386" align="alignright" width="300"] Fotó: Bakos Ágnes és Tihanyi Bence[/caption]A Piarista Rend pápai jóváhagyásának 400. és a budapesti Piarista Gimnázium alapításának 300. évfordulóján rendezett kiállítás azt mutatja be, hogy a piaristák a négy évszázad során mivel gazdagították a magyar művelődést a tudomány, a művészetek és a vallás különböző területein.Magyarországon 1666-ban jött létre első iskolájuk. Szolgálatuk azóta is a kor és az élet kihívásaihoz igazodik. Úttörői voltak például a magyar nyelvű középiskolai tanításnak, a matematika, a fizika és az informatika oktatásának és a cserkészetnek is. Mindebben kiemelkedik a rend pesti iskolája, amelyet a városi tanács alapított 1717-ben. A régi piarista ház a város egyik legrégibb szellemi központja volt. A kopott falú, majd 1917-re új palotába költöző gimnázium padjaiból kiváló költők, tudósok és államférfiak kerültek ki.A piaristák színes világát fölidéző, általuk készített, megrendelt vagy összegyűjtött tárgyak is sokszínűek, választékuk a középkori kódexektől a modern bábokig terjed. A kiállításon a magyar piaristák műveltségét szépséges liturgikus tárgyak, eddig kevesek által látott festmények és rajzok, különleges könyvek, kéziratok, órák és modellek mutatják be.A kiállításhoz két kötetes, gazdagon illusztrált katalógus készül. Az első kötet, amely a megnyitóra jelent meg, a tárgyleírások mellett 16 tanulmányt is tartalmaz.További információ https://www.piarista.hu/hitre-tudásra https://www.facebook.com/pg/hitretudasra/ Katalógus